Riobamba

 
Riobamba je hlavné mesto provincie Chimborazo v strednom Ekvádore, a leží v údolí rieky Chambo v Andách. Leží (125 míľ) južne od hlavného mesta Ekvádoru Quita vo výške na Ceste sopiek. Mesto je obklopené vrchmi a sopkami, a ak budete stáť na vrchole sopky Chimborazo, budete sa pozerať z miesta najvzdialenejšieho od stredu Zeme.
Dejiny.
Riobamba je dôležitou historickou a kultúrnou pamätihodnosťou Ekvádoru. Región bol oblasťou indiánskej kultúry Puruhá už predtým, než bol dobytý Inkami koncom 15. storočia. Bolo to prvé mesto založené Španielmi v Ekvádore, takže si zachovalo bohatú históriu a architektúru až dodnes. Sultán Ánd ako ho tiež prezývajú bol založený v roku 1530 a úplne zničený zemetrasením v roku 1797. Po pár rokoch ho ľudia znova vybudovali o (9 míľ) ďalej od jeho pôvodnej polohy blízko dediny nazývanej Cajabamba. 
Koncom roka 1830 sa Riobamba stala kľúčovým miestom nezávislosti Ekvádoru. Bolo to strategické miesto, kde sa stretlo veľa pestrých Ekvádorských hrdinov, generálov a veliteľov, vedených svojím duchom získania nezávislosti od Veľkej Kolumbie. Záverom roka 1830 sa konalo zhromaždenie, ktoré prehlásilo Ekvádor nezávislým, dalo krajine pomenovanie a nový nádych uvolnenia a súčasne s tým aj zmysel pre zodpovednosť za boj za túto ťažkú povinnosť.
Zemepis.
Mesto leží v strede krajiny, je pohodlne umiestnené na križovatke medzi vysočinou, pobrežím a džungľou. 
Sopky.
Chimborazo.
Chimborazo sa nachádza vo vnútornom oblúku Ánd, na okraji severovýchodnej štrukturálnej preliačiny, ktorá oddeľuje západné a východné reťaze Ánd. Ide o quaternary sopku, ktorá ešte nikdy v histórii nevybuchla. Jej vrchol sa nachádza vo výške (20 700 stôp). Má kolosálny tvar, čo horolezcom okamžite spôsobuje problémy. Na šťastie, prvý úkryt je dosiahnuteľný autom takže iba skúsení horolezci by sa podujali na také riziko dobyť túto ohromnú, snehovou čapicou pokrytú horu severozápadnou alebo juhozápadnou stenou.
Sangay.
S výškou , je Sangay jednou z najčinnejších sopiek Ánd, vrch leží v národnom parku Sangay. Sangay vybuchovala prakticky nepretržite od roku 1934. Jej erupcie sú ohlušujúce a často vymršťuje popol. V roku 1976 explózia vyvrhovala balvany až o priemere (14 palcov), ktoré usmrtili dvoch ľudí a zranili mnohých ďalších. Prvá zaznamenaná erupcia Sangay sa datuje do roku 1628.
Altar.
Dosahujúc (17 730 stôp), je Altar piatou najvyššou sopkou Evádoru. Ide o vyhasnutú sopku, pokrytú ľadom a snehom v strednej časti Ekvádoru. Nachádza sa tu množstvo rozdielne zafarbených jazier a je tu veľká diverzita údolí. V kráteri Altaru, ktorý je plný jaskýň, sa nachádza jazero, z ktorého vyteká stružina vody. Jeho ohromný končiar pripomína tvarom koloniálny oltár kostola. Vidiac v hore obrovskú katedrálu, Španieli ho nazvali El Altar. Najvyšším vrcholom je Biskup, taktiež zvaný Capac Urcu, čo znamená Všemocná hora.
Demografia.
Okrem svojho historického rozmeru, je Chimborazo považované za provinciu s najväčším podielom domorodého obyvateľstva v Ekvádore a zachováva si jedinečnú zmes kultúr. Viac než 500 domorodých komunít prispieva k etnickej diverzite provincie Chimborazo, a viedlo k úspešnému národnému hnutiu domorodého obyvateľstva. Pestré a malebné trhy Riobamba, jeho pouličný život a kultúrne tradície sú svedectvom tejto silnej a zmiešanej prítomnosti prítomnosti domorodého obyvateľstva.
Hospodárstvo.
Hospodárstvo mesta sa zameriava hlavne na poľnohospodársku výrobu okolitého domorodého obyvateľstva. Okrem toho má Riobamba nekrytý trh, kde domorodí majstri vystavujú svoj tovar, kde môžu ľudia nájsť ručné zhotovované výrobky ako textile, rôzne remeselnícke výrobky, kožené výrobky, pivo a potravinárske výrobky. Medzičasom sa mesto stalo dôležitým strediskom obchodu s dobytkom.
Zábava.
Festivaly.
Najvýznamnejšou slávnosťou v Riobamba je Fiesta del Niño Rey de Reyes, ktorá sa začína v decembri a končí 6. januára. Ide o sériu farbistých pochodov a muziky počas slávností. Ďalšou oslavou je Deň nezávislosti Riobamby pripadajúci na 21. apríla. Počas tohto dňa si ľudia užívajú koncerty, pitie a živé pochody. Nakoľko väčšina obyvateľstva v týchto dňoch nepracuje je veľmi ťažké nájsť ubytovanie alebo akékoľvek iné služby. Poslednou oslavou roka v Riobambe je oslava jeho Založenia, ktorá sa koná 11. novembra.
Turizmus.
Miesta hodné navštívenia.
Múzeá.
Je súkromne spravované múzeum so sochami, jemným nábytkom, fotografickými materiálmi a dokumentačné memorabílie, leží na Velasco 24-25 a Velóz.
Hrdo vystavuje veľkú zbierku uniforiem, zbraní ako aj rozličných náboženských materiálov, ktoré dokresľujú rozličné epochy ekvádorskej histórie a leží na Ave. Héroes de Tapi.
Je jedným z najprestížnejších múzeí v Riobamba vystavujúcich najväčšiu, najnedoceniteľnejšiu, najbohatšie vzácnymi kameňmi vykladanú zlatú monštranciu, akú môžete vidieť v Ekvádore a pravdepodobne aj na celom Juhoamerickom kontinente. Zbierka sakrálneho umenia pochádza z 18 storočia a je hodná toho aby ste si najali sprievodcu plateného sprepitným k nízkemu vstupnému USD2.
Doprava.
Autobusy.
Na konečnej autobusovej stanici ako aj na Oriente bus Terminal si cestujúci môžu zakúpiť cestovné lístky do : Quito, Ambato, Baños, Puyo, Guayaquil, Guaranda, Santo Domingo de los Colorados, Machala a Cuenca.
Vlak.
Cesta vlakom z Riobamby je zábavná a zaujímavá. Vlak opúšťa Riobambu o 07:00, s príchodom do Alausí o 10:00-10:30, navštívi Sibambe okolo 11:30-12:00 a vracia sa späť do Alausí okolo 13:30-14:00. Lístky na vlak s odjaydom o 07:00 sú v predaji večer vopred od 18:00 do 19:00, alebo v deň odjazdu skoro ráno o 06:00. Vlak neodchádza vždy načas, niekedy je spojenie zrušené alebo hramonogram je zmenený, takže doporučujeme skontrolovať čas odchodu na mieste. Administratíva je umiestnená na Avenue Espejo, blízko úradu pošty. Okrem toho Metropolitan Touring prevádzkuje súkromné autoferro na trase Riobamba-Sibambe. Vyžadujú minimum 20 pasažierov.